وەزارەتی ڕۆشنبیری و ئیرشادی ئیسلامی (ئێران)

وەزارەتی ڕۆشنبیری و ئیرشادی ئیسلامی (بە فارسی: وزارت فرهنگ و ارشاد اسلامی) وەزارەتی ڕۆشنبیری کۆماری ئیسلامی ئێرانە. بەرپرسیارە لە سنووردارکردنی دەستڕاگەیشتن بە ھەر میدیایەک کە پێشێلی ئەخلاقی ئیسلامی بکات یان بەھا نامۆکان بە شۆڕشی ئێران بەرەوپێش ببات. دوای شۆڕش بە تێکەڵکردنی وەزارەتی ڕۆشنبیری و ھونەر و وەزارەتی ڕاگەیاندن و گەشتوگوزار پێکھێنرا. بۆ ھاوردەکردن و ھەناردەکردنی وێنەی جووڵاو و فیلمی تەلەڤیزیۆنی، شریتی دەنگی، سی دی دەنگی، کتێب و بڵاوکراوەی دیکە، تراکت، کەرەستەی ڕێکلام، کەتەلۆگی بازرگانی، وێنە، پۆستەر، تابلۆ و ھتد، مۆڵەتی پێویستە لە وەزارەتی ڕۆشنبیری و ئیرشادی ئیسلامی. جگە لەوەش، وەزارەت یەکێکە لە ھەییەکانی حکوومەت کە بەرپرسیارە لە ھەناردەکردنی شۆڕشی ئیسلامی و یەکێکە لە سێ وەزارەتەکانی «خاوەن سەروەری» لە ئێران بەھۆی سروشتی کارەکانی چ لە ئاستی ناوخۆ و چ لە ئاستی نێونەتەوەییدا. سەرچاوەکان دەروازەی ئێران دەروازەی ئیسلام